Številka: 3716-48/2020/1

Datum: 1. 6. 2020

**JAVNI RAZPIS**

**za določitev pooblaščenih organizacij za strokovno usposabljanje voznikov vozil za prevoz nevarnega blaga in izdajo certifikatov o usposobljenosti**

1. **Naziv in sedež naročnika**

Ministrstvo za infrastrukturo, Langusova ulica 4, 1535 Ljubljana

1. **Pravna podlaga za izvedbo javnega razpisa**

* drugi odstavek 37. člena Zakona o prevozu nevarnega blaga (Uradni list RS, št. 33/06 – uradno prečiščeno besedilo, 41/09, 97/10 in 56/15, v nadaljevanju ZPNB)
* poglavje 8.2 priloge B k Evropskemu sporazumu o mednarodnem cestnem prevozu nevarnega blaga (Uradni list RS, št. 9/03, 66/03, 9/05, 9/07, 125/08, 97/10, 14/13, 10/15, 9/17, 33/18 in 8/19, v nadaljevanju ADR)

1. **Predmet javnega razpisa**

Določitev organizacij za strokovno usposabljanje voznikov vozil za prevoz nevarnega blaga in izdajo certifikatov o usposobljenosti.

1. **Pogoji, ki jih morajo izpolnjevati vlagatelji na javnem razpisu ter njihovo dokazovanje**

Vlagatelj mora izpolnjevati vse v tej točki navedene pogoje:

**(a) podroben program in urnik z navedbo učnih snovi po urah usposabljanja ter predvidene metode pouka (priloga 3.1)**

Odstavek 8.2.2.4.1 ADR določa, da mora trajati teoretični del posameznega začetnega usposabljanja najmanj:

|  |
| --- |
| – 18 učnih enot za osnovno usposabljanje, |
| – 12 učnih enot za specialistično usposabljanje za prevoz v cisternah, |
| – 8 učnih enot za specialistično usposabljanje za prevoz snovi in predmetov razreda 1 in |
| – 8 učnih enot za specialistično usposabljanje za prevoz radioaktivnih snovi razreda 7. |

Pri osnovnem usposabljanju in specialističnem usposabljanju za prevoz v cisternah so obvezne dodatne učne enote za praktične vaje, navedene v odstavku 8.2.2.3.8 ADR.

Posamezno obnovitveno usposabljanje mora trajati najmanj polovico časa, predpisanega za začetno osnovno ali začetno specialistično usposabljanje.

Učna enota traja 45 min.

**(b) dokazila o usposobljenosti in področju dela predavateljev (priloga 3.2)**

Odstavek 8.2.2.2 ADR določa, da mora organizator usposabljanja zagotavljati, da predavatelji dobro poznajo veljavne predpise in učne zahteve za prevoz nevarnega blaga, vključno z najnovejšimi spremembi teh predpisov in zahtev za usposabljanje.

Nadalje prvi odstavek 37. člena ZPNB določa, da se strokovnost predavateljev preverja z izpolnjevanjem pogojev za članstvo v izpitni komisiji za preverjanje nacionalne poklice kvalifikacije s področja izvajanja prevoza nevarnega blaga (operater) in so za 2. bolonjsko stopnjo/univerzitetno izobrazbo ustrezne smeri (prometne, strojne, kemijske, pravne ali delovnovarstvene smeri) ter najmanj delovne izkušnje v zadnjih treh letih pri usposabljanju voznikov in drugih oseb, ki sodelujejo pri prevozu nevarnega blaga. Na podlagi Pravilnika o stalnem strokovnem usposabljanju članov izpitnih komisij za preverjanje in potrjevanje nacionalnih poklicnih kvalifikacij (Uradni list RS, št. 14/11) se za dejavnosti strokovnega usposabljanja štejejo tudi druga dokazila, ki potrjujejo delo v stroki (npr. dodatno usposabljanje in izobraževanje v stroki, udeležba oziroma predavanje na strokovnem srečanju doma in v tujini, študijsko potovanje in obisk v tujini, objava članka v strokovni reviji).

**(c) podatki o prostorih za usposabljanje, učnem gradivu in opremi (priloga 3.3)**

Vlagatelj mora razpolagati s prostorom, primernim za usposabljanje odraslih, prostorom in opremi za izvajanje individualnih praktičnih vaj, prostorom za hranjenje arhiva, prostorom za pripravo izpitne komisije ter učnim gradivom, ki ga prejmejo udeleženci usposabljanja.

Odstavek 8.2.2.3.8 ADR določa, da morajo individualne praktične vaje pri osnovnem usposabljanju obsegati najmanj prvo pomoč, gašenje požara in ukrepe ob nevarnih dogodkih ali nesrečah. Praktične vaje morajo biti organizirane tudi pri specialističnem usposabljanju za prevoz v cisternah.

Prostori za usposabljanje morajo biti na območju Republike Slovenije.

**(d) podatki o pogojih za udeležbo, kot na primer število udeležencev in drugi pogoji (priloga 3.4)**

Vlagatelj navede pogoje za udeležbo, kot je najmanjše/največje število kandidatov na usposabljanju glede na prostorske omejitve in opremo (npr. pri izvajanju individualnih praktičnih vaj) ter morebitne druge pogoje za udeležbo.

Izdaja certifikata o usposobljenosti je upravna zadeva in se vodi v skladu z Zakonom o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10 in 82/13). Uradna oseba pooblaščene organizacije, ki bo vodila upravni postopek, mora imeti izpit prve stopnje v skladu z Uredbo o izobrazbi in strokovnem izpitu za vodenje in odločanje v upravnem postopku (Uradni list RS, št. 12/13).

**(e) bančna garancija (prilogi 3.5 in 3.6)**

Vlagatelj kot zavarovanje za resnost vloge v predmetnem javnem razpisu kot del dokumentacije predloži bančno garancijo ali kavcijsko zavarovanje. Vrednost zavarovanja za resnost vloge za predmetni javni razpis znaša 4.000,00 EUR.

Zavarovanje za resnost vloge mora biti predloženo kot del vloge v .pdf datoteki in v veljavi do 15. 9.2020.

Vsebina zavarovanja mora biti skladna z vzorcem garancije iz priloge 3.5.

Vsako vlogo, ki ne vsebuje zahtevanega zavarovanja za resnost vloge ali po vsebini, veljavnosti ter po višini zahtevanega zneska (če je garancija po vrednosti nižja od zahtevanega zneska) sprejemljive garancije za resnost vloge, bo naročnik zavrnil kot nedopustno.

Naročnik bo unovčil zavarovanje za resnost vloge:

a) če vlogo po roku za oddajo vloge umakne ali

b) če vlagatelj po izboru ne predloži ali zavrne predložitev zavarovanja za dobro izvedbo obveznosti v skladu z določbami tega javnega razpisa ali

c) v določenem roku ne sklene neposredne pogodbe s pogodbenim izvajalcem naročnika za personalizacijo certifikatov o usposobljenosti.

Zavarovanje za resnost vloge mora biti izdano s strani banke ali zavarovalnice v Republiki Sloveniji.

V roku 7 delovnih dni po izdaji pooblastila mora vlagatelj naročniku dostaviti bančno garancijo ali kavcijsko zavarovanje za dobro izvedbo obveznosti v višini 20.000,00 EUR. Veljavnost zavarovanja mora biti vsaj eno leto daljša od končnega datuma veljavnosti pooblastila.

Če vlagatelj ne bo izpolnil obveze iz predhodnega odstavka, bo naročnik unovčil zavarovanje za resnost ponudbe.

1. **Vloga**

Vlogo morajo sestavljati naslednji dokumenti:

- izpolnjena, podpisana in ožigosana izjava o izpolnjevanju pogojev za priznanje sposobnosti (priloga 1),

- izpolnjena, podpisana in ožigosana izjava o sprejemanju pogojev razpisne dokumentacije (priloga 2),

- izpolnjen, podpisan in ožigosan obrazec vloge (priloga 3) z vsemi prilogami tega obrazca (od priloge 3.1 do priloge 3.5,

- izpolnjeno, podpisano in ožigosano izjavo o možnosti ogleda prostorov in opreme (priloga 4).

Vlagatelj mora izdelati vlogo v slovenskem jeziku. Vlogo se sestavi tako, da vlagatelj vpiše zahtevane podatke v obrazce, pripravi zahtevane priloge oziroma podpiše pripravljene izjave, ki so sestavni del razpisne dokumentacije oziroma posameznih delov le-te.

Vloga mora biti podana na obrazcih iz prilog razpisne dokumentacije ali po vsebini in obliki enakih obrazcih, izdelanih s strani vlagatelja. Vse priloge morajo biti izpolnjene, podpisane in žigosane s strani vlagatelja. V kolikor so v razpisni dokumentaciji zahtevane fotokopije dokumentov, vlagatelj predloži le-te neoverjene.

Vlagatelj predloži vlogo v zaprti ovojnici, naslovljeni skladno s priloženim obrazcem oziroma etiketo (priloga 5). Vložišče naročnika na ovojnici označi datum in točen čas prevzema vloge.

Spremembe vloge so možne le do poteka roka za oddajo vlog. Spremembo vloge se naročniku izroči na enak način kot vloga s tem, da se na etiketi za naslavljanje vloge v spodnjo vrstico napiše »NE ODPIRAJ – SPREMEMBA VLOGE«.

1. **Merila za izbor**

Merila za izdajo pooblastila so določena v 37. členu ZPNB in v poglavju 8.2 ADR.

Vloge se bodo ocenjevale na podlagi teh meril, tako da se bo pri posamezni vlogi preverjalo izpolnjevanje pogojev, ki so navedeni kot merilo za izbor. Skladno z drugim odstavkom 37. člena ZPNB bo minister, pristojen za promet, določil pooblaščene organizacije za strokovno usposabljanje voznikov vozil za prevoz nevarnega blaga in izdajo certifikatov o usposobljenosti.

Merila za določitev pooblaščene organizacije so naslednja:

(a) podroben program in urnik z navedbo učnih snovi po urah usposabljanja ter predvidene metode pouka

Vlagatelj izpolni prilogo 3.1 in priloži zahtevane priloge.

(b) usposobljenost in področje dela predavateljev

Vlagatelj izpolni prilogo 3.2 in priloži zahtevane priloge.

(c) prostor za usposabljanje, učno gradivo in oprema za praktične vaje

Vlagatelj izpolni prilogo 3.3 in priloži zahtevane priloge.

(d) pogoji za udeležbo, kot na primer število udeležencev in drugi pogoji

Vlagatelj izpolni prilogo 3.4, priloži zahtevane priloge ter prilogi 3.5 in 3.6.

(e) bančna garancija

Vlagatelj priloži potrjeno prilogo 3.5.

1. **Rok in način za predložitev vlog**

Vlogo z ustreznimi dokazili o izpolnjevanju pogojev pošljite na naslov Ministrstvo za infrastrukturo, Langusova ulica 4, 1535 Ljubljana, in sicer do 30. 6. 2020, do 12. ure. Šteje se, da je vloga poslana pravočasno, če je do navedenega roka oddana osebno v glavno pisarno na naslovu Ministrstva za infrastrukturo, Langusova ulica 4, 1535 Ljubljana, vsak delovni dan med 9. in 15. uro (petek do 14.30) ali oddana priporočeno po pošti.

Vse nepravočasno predložene ali nepravilno označene vloge bo strokovna komisija izločila iz postopka odpiranja vlog in jih neodprte vrnila vlagatelju.

1. **Odpiranje vlog**

Odpiranje, pregled in ocenjevanje vlog bo izvedla strokovna komisija, imenovana s strani ministra, pristojnega za promet, in sicer brez prisotnosti javnosti.

1. **Pregled vlog**

Pri pregledu vlog se presojajo le listine in navedbe, ki so predložene skladno z zahtevami iz razpisne dokumentacije. Enakovredno veljajo kopije zahtevanih listin, razen če izvirnik ni posebej zahtevan. Listine in navedbe morajo izkazovati dejanska stanja in dejstva v času oddaje vloge in ves čas trajanja pooblastila, ki bo podeljeno vlagateljem, kot rezultat tega razpisa.

Naročnik bo zahteval, da vlagatelji formalno nepopolne vloge v roku petih delovnih dni dopolnijo ali pojasnijo dokumente, ki so jih predložili v vlogi. Če vlagatelj v tem roku vloge ustrezno ne dopolni, bo naročnik s sklepom zavrgel vlogo.

1. **Zaupnost podatkov**

Naročnik bo kot zaupne varoval le tiste podatke v vlogi, ki so označeni kot zaupni in ki jih kot zaupne določa predpis o gospodarskih družbah ali drug predpis. Podatki, na podlagi katerih se vloge vrednotijo ali s katerimi se dokazuje izpolnjevanje pogojev in zahtev iz razpisne dokumentacije, ne morejo biti označeni kot zaupni ali kot poslovna skrivnost.

1. **Popolnost vloge**

Naročnik bo upošteval vloge, ki bodo v celoti pripravljene v skladu s tem razpisom, z vsemi zahtevanimi dokumenti in obrazci v skladu s 5. točko tega razpisa.

1. **Izbor**

Po opravljeni izbiri bo minister, pristojen za promet, skladno z drugim odstavkom 37. člena ZPNB vlagatelje, ki izpolnjujejo zahtevana merila, določil kot pooblaščene organizacije za strokovno usposabljanje voznikov vozil za prevoz nevarnega blaga in izdajo certifikatov o usposobljenosti za obdobje petih let.

Pooblastilo bo izdano predvidoma v roku 60 dni po opravljeni izbiri.

1. **Neposredna pogodba**

Po določitvi pooblaščene organizacije za strokovno usposabljanje voznikov vozil za prevoz nevarnega blaga in dostavi bančne garancije za dobro izvedbo pogodbenih obveznosti (priloga 3.6) pooblaščena organizacija v roku 10 dni sklene neposredno pogodbo s pogodbenim izvajalcem, s katerim ima Ministrstvo za infrastrukturo sklenjeno pogodbo za izdelavo in personalizacijo ADR certifikatov. Pooblaščena organizacija en izvod podpisane pogodbe posreduje Ministrstvu za infrastrukturo.

1. **Kontaktna oseba za dodatne informacije**

Kontaktna oseba za dodatne informacije v zvezi z razpisom je Alojz Habič. Pojasnila razpisne dokumentacije se lahko zahteva izključno v pisni obliki na naslov [mzi.dkp@gov.si](mailto:mzi.dkp@gov.si) do 10 dni pred iztekom roka za oddajo vlog. Odgovori bodo podani v pisni obliki na spletni strani Ministrstva za infrastrukturo v rubriki javne objave (javni razpisi). Vsi objavljeni odgovori imajo status dopolnitve razpisa.

Naročnik si pridržuje pravico, da razpis spremeni ali dopolni najkasneje do 8 dni pred iztekom roka za oddajo vlog.

1. **Preklic razpisa**

Naročnik si pridržuje pravico preklicati razpis v kateri koli fazi postopka, brez kakršnekoli odškodninske odgovornosti do kogarkoli. Naročnik ne odgovarja za škodo, ki bi utegnila nastati izbranemu vlagatelju zaradi preklica.

Jernej Vrtovec

minister

*Priloga 1*

IZJAVA O IZPOLNJEVANJU POGOJEV ZA PRIZNANJE SPOSOBNOSTI

Pod kazensko in materialno odgovornostjo izjavljamo, da izpolnjujemo naslednje pogoje:

1. nismo bili, niti zakoniti zastopnik (če gre za pravno osebo) pravnomočno obsojeni zaradi naslednjih kaznivih dejanj, ki so opredeljena v Kazenskem zakoniku (Ur.l.RS, št. 63/94 s spremembami in dopolnitvami):
   * hudodelsko združevanje,
   * sprejemanje podkupnine pri volitvah (velja za fizične osebe), nedovoljeno sprejemanje daril, nedovoljeno dajanje daril, jemanje podkupnine (za fizične osebe), dajanje podkupnine, sprejemanje daril za nezakonito posredovanje in dajanje daril za nezakonito posredovanje,
   * goljufija, poslovna goljufija, preslepitev pri pridobitvi posojila ali ugodnosti in zatajitev finančnih obveznosti ter goljufija zoper finančne interese Evropskih skupnosti v smislu 1. člena Konvencije o zaščiti finančnih interesov Evropskih skupnosti,
   * pranje denarja;
2. imamo veljavno registracijo in potrebna dovoljenja za opravljanje dejavnosti, ki je predmet razpisa;
3. nismo v postopku prisilne poravnave, stečaju ali likvidacijskem postopku;
4. imamo poravnane davke, prispevke in druge obvezne dajatve;
5. smo finančno in poslovno sposobni in v zadnjih šestih mesecih nismo imeli blokiranega transakcijskega računa;
6. razpolagamo z zadostnimi kadrovskimi in tehničnimi zmogljivostmi za izpolnitev naročila, ki so zahtevani v skladu z obvezno vsebino vloge.

Navedeni podatki so resnični, vlagatelj pa dovoljuje naročniku, da resničnost podatkov preveri sam v primerih, ko gre za podatke iz uradnih evidenc, za podatke, ki niso predmet uradnih evidenc in se štejejo za osebne podatke, posebej dovoljujemo naročniku vpogled v osebne podatke.

|  |  |  |  |
| --- | --- | --- | --- |
| Datum: |  |  | Vlagatelj |
| Kraj: |  | Žig |  |
|  |  |  | (podpis pooblaščene osebe) |

Priloga izjavi:

Če vlogo v imenu vlagatelja podpiše oseba, ki v Poslovnem registru Slovenije ni navedena kot zastopnik te pravne osebe, se priloži akt vlagatelja, na podlagi katerega je oseba pooblaščena za zastopanje pravne osebe.

*Priloga 2*

IZJAVA O SPREJEMANJU POGOJEV RAZPISNE DOKUMENTACIJE

Izjavljamo, da z oddajo vloge potrjujemo, da v celoti sprejemamo pogoje razpisa za strokovno usposabljanje voznikov vozil za prevoz nevarnega blaga in izdajo certifikatov o usposobljenosti.

|  |  |  |  |
| --- | --- | --- | --- |
| Datum: |  |  | Vlagatelj |
| Kraj: |  | žig |  |
|  |  |  | (podpis pooblaščene osebe) |

*Priloga 3*

Vloga

|  |  |
| --- | --- |
| št. vloge: |  |

|  |  |
| --- | --- |
| Naročnik: | Ministrstvo za infrastrukturo, Langusova ulica 4, 1535 Ljubljana |

|  |  |
| --- | --- |
| Predmet razpisa: | **Določitev pooblaščenih organizacij za strokovno usposabljanje voznikov vozil za prevoz nevarnega blaga in izdajo certifikatov o usposobljenosti** |

|  |  |  |  |
| --- | --- | --- | --- |
| Vlagatelj: |  | | |
| Firma oziroma ime: |  | | |
| Naslov: |  | | |
| Zakoniti zastopnik: |  | |  |
| Matična številka: |  | ID št. za DDV: |  |
| Št. telefona: |  | Številka faksa: |  |
| Kontaktna oseba: |  | |  |
| e-pošta: |  | |  |

Priloge te vloge so:

* + - *priloga 3.1*
    - *priloga 3.2*
    - *priloga 3.3*
    - *priloga 3.4*
    - *priloga 3.5*

z zahtevanimi prilogami.

|  |  |  |  |
| --- | --- | --- | --- |
| Datum: |  |  | Vlagatelj |
| Kraj: |  | žig |  |
|  |  |  | (podpis pooblaščene osebe) |

*Priloga 3.1*

Vlogo vlagamo za strokovno usposabljanje voznikov vozil za prevoz nevarnega blaga in izdajo certifikatov o usposobljenosti:

|  |  |  |
| --- | --- | --- |
| Vrsta usposabljanja | Vloga | |
| osnovno usposabljanje | DA | NE |
| specialistično usposabljanje za prevoz v cisternah | DA | NE |
| specialistično usposabljanje za prevoz snovi in predmetov razreda 1 | DA | NE |
| specialistično usposabljanje za prevoz radioaktivnih snovi razreda 7 | DA | NE |

V tabeli se označi DA, če se za posamezno usposabljanje vlaga vlogo, ali NE, če se za posamezni usposabljaje ne vlaga vloge.

*Poleg tega vlagatelj za vsako vrsto usposabljanja, za katero vlaga vlogo, priloži podroben program usposabljanja z navedbo učnih snovi po urah usposabljanja in predvidene metode pouka (tako za začetna kot tudi za obnovitvena usposabljanja) ter navede kateri del programa se bo izvajal na posamezni dan usposabljanja.*

*Vlagatelj predloži tudi opis in dolžino individualnih praktičnih vaj, če podaja vlogo za usposabljanja, za katera so individualne praktične vaje predpisane.*

|  |  |  |  |
| --- | --- | --- | --- |
| Datum: |  |  | Vlagatelj |
| Kraj: |  | žig |  |
|  |  |  | (podpis pooblaščene osebe) |

*Priloga 3.2*

Dokazila o usposobljenosti in področju dela predavateljev:

|  |  |  |  |  |
| --- | --- | --- | --- | --- |
| Zaporedna številka | Ime in priimek | Stopnja in smer izobrazbe | Področje dela / del programa, ki ga bo izvajal | Potrdila za dokazovanje strokovnosti |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

*V tabelo vlagatelj vpiše poimensko predavatelje, njihovo izobrazbo, področje dela ter teme (ure) programa, ki jih bo izvajal posamezni predavatelj.*

*Poleg tega vlagatelj za vsakega predavatelja priloži kopijo diplome in potrdila, s katerimi dokazuje strokovnost posameznega predavatelja za teme, ki jih bo izvajal na usposabljanju. Upoštevala se bodo samo potrdila, s katerimi se dokazuje strokovnost za teme, ki jih bo imel posamezni predavatelj na usposabljanju, za obdobje zadnjih treh let. Za dokazovanje strokovnosti se štejejo dokazila, ki potrjujejo delo v stroki (npr. dodatno usposabljanje in izobraževanje v stroki, udeležba oziroma predavanje na strokovnem srečanju doma in v tujini, študijsko potovanje in obisk v tujini, objava članka v strokovni reviji).*

|  |  |  |  |
| --- | --- | --- | --- |
| Datum: |  |  | Vlagatelj |
| Kraj: |  | žig |  |
|  |  |  | (podpis pooblaščene osebe) |

*Priloga 3.3*

Zagotavljamo, da razpolagamo s prostorom, ki ustreza merilom za usposabljanje odraslih, prostorom in opremo za izvajanje individualnih praktičnih vaj, prostorom za hranjenje arhiva, prostorom za pripravo izpitne komisije ter učnim gradivom za potrebe predmetnega razpisa.

Prostor bo v času usposabljanja namenjen izključno za ta namen.

|  |  |  |  |  |
| --- | --- | --- | --- | --- |
| Zap. št. | Naslov | Lastnik | Teoretično/praktično usposabljanje | Oprema |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

*Vlagatelj priloži izpisek iz zemljiške knjige, da je lastnik prostorov ali predloži podatke, na podlagi katerih bo mogoče preveriti lastništvo. Za prostore, ki niso v lasti vlagatelja, predloži najemno pogodbo ali pisno soglasje lastnika prostora za čas predmetnega razpisa.*

*Vlagatelj priloži opis, fotografije in tloris (skice) vseh prostorov, iz katerih je razvidno izpolnjevanje minimalnih tehničnih pogojev.*

*Vlagatelj v predzadnjem stolpcu navede ali se bo prostor uporabljal za teoretično usposabljanje ali za izvajanje praktičnih vaj. V zadnjem stolpcu navede opremo, ki se bo uporabljala za teoretično oziroma praktično usposabljanje. Pri osnovnem usposabljanju je treba za praktični del usposabljanja navesti podatke o opremi za izvajanje prve pomoči, gašenja požara in ukrepov ob nevarnih dogodkih ali nesrečah. Pri praktičnem delu specialističnega usposabljanja za prevoz v cisternah je treba navesti podatke o cisterni, na kateri se bo opravljal ta del usposabljanja.*

*Vlagatelj priloži učno gradivo, ki ga bodo prejeli udeleženci usposabljanja (npr. skripte). Javno dostopnega gradiva ni potrebno prilagati, ampak le podatke o tem gradivu (npr. naslov in avtorja publikacije).*

|  |  |  |  |
| --- | --- | --- | --- |
| Datum: |  |  | Vlagatelj |
| Kraj: |  | žig |  |
|  |  |  | (podpis pooblaščene osebe) |

*Priloga 3.4*

Pogoji za udeležbo

|  |  |  |  |
| --- | --- | --- | --- |
| Zap. št. | Lokacija (naslov) | Najmanjše/največje število udeležencev | Usposabljanje (teoretično/praktično) |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Drugi pogoji za udeležbo:

1.

2.

3.

*Vlagatelj navede najmanjše/največje število kandidatov glede na prostorske omejitve ter omejitve opreme pri izvajanju individualnih praktičnih vaj ter morebitne druge pogoje za udeležbo.*

Uradna oseba za vodenje upravnega postopka:

1.

*Vlagatelj priloži dokazilo o opravljenem ustreznem izpitu oziroma usposobljenosti za vodenje in odločanje v upravnih zadevah prve stopnje.*

|  |  |  |  |
| --- | --- | --- | --- |
| Datum: |  |  | Vlagatelj |
| Kraj: |  | žig |  |
|  |  |  | (podpis pooblaščene osebe) |

**Priloga 3.5: GARANCIJA ZA RESNOST PONUDBE**

**Obrazec zavarovanja za resnost ponudbe po EPGP-758**

*Glava s podatki o garantu (zavarovalnici/banki)* *ali SWIFT ključ*

Za: **Ministrstvo za infrastrukturo, Langusova 4, Ljubljana (naročnik oz. upravičenec garancije)**

Datum:       *(vpiše se datum izdaje)*

**VRSTA ZAVAROVANJA:**       *(vpiše se vrsta zavarovanja: kavcijsko zavarovanje/bančna garancija)*

**ŠTEVILKA:**       *(vpiše se številka zavarovanja)*

**GARANT:**       *(vpiše se ime in naslov zavarovalnice/banke v kraju izdaje)*

**NAROČNIK:**       *(vpiše se ime in naslov naročnika zavarovanja, tj. kandidata oziroma ponudnika v postopku javnega naročanja)*

**UPRAVIČENEC:** **Ministrstvo za infrastrukturo, Langusova 4, Ljubljana**

**OSNOVNI POSEL:** obveznost naročnika zavarovanja iz njegove vloge, predložene v postopku javnega razpisa št. 3716-48/2020/1 *(vpiše se številka objave oziroma interna oznaka postopka javnega naročanja),* z dne       *(vpiše se datum objave),* katerega predmet je **»določitev pooblaščenih organizacij za strokovno usposabljanje voznikov vozil za prevoz nevarnega blaga in izdajo certifikatov o usposobljenosti«.**

**ZNESEK IN VALUTA: 4.000,00 EUR**

**LISTINE, KI JIH JE POLEG IZJAVE TREBA PRILOŽITI ZAHTEVI ZA PLAČILO IN SE IZRECNO ZAHTEVAJO V SPODNJEM BESEDILU:** *nobena*

**JEZIK V ZAHTEVANIH LISTINAH:** slovenski

**OBLIKA PREDLOŽITVE:** v papirni obliki s priporočeno pošto ali katerokoli obliko hitre pošte ali v elektronski obliki po SWIFT sistemu na naslov       *(navede se SWIFT naslova garanta)*

**KRAJ PREDLOŽITVE:**       *(garant vpiše naslov podružnice, kjer se opravi predložitev papirnih listin, ali elektronski naslov za predložitev v elektronski obliki, kot na primer garantov SWIFT naslov)*

Ne glede na navedeno, se predložitev papirnih listin lahko opravi v katerikoli podružnici garanta na območju Republike Slovenije.

**DATUM VELJAVNOSTI: 15. 9. 2020**

**STRANKA, KI JE DOLŽNA PLAČATI STROŠKE:**       *(vpiše se ime naročnika zavarovanja, tj. kandidata oziroma ponudnika v postopku javnega naročanja)*

Kot garant se s tem zavarovanjem nepreklicno zavezujemo, da bomo upravičencu izplačali katerikoli znesek do višine zneska zavarovanja, ko upravičenec predloži ustrezno zahtevo za plačilo v zgoraj navedeni obliki predložitve, podpisano s strani pooblaščenega(-ih) podpisnika(-ov), skupaj z drugimi listinami, če so zgoraj naštete, ter v vsakem primeru skupaj z izjavo upravičenca, ki je bodisi vključena v samo besedilo zahteve za plačilo bodisi na ločeni podpisani listini, ki je priložena zahtevi za plačilo ali se nanjo sklicuje, in v kateri je navedeno, v kakšnem smislu naročnik zavarovanja ni izpolnil svojih obveznosti iz osnovnega posla.

Zavarovanje se lahko unovči iz naslednjih razlogov, ki morajo biti navedeni v izjavi upravičenca oziroma zahtevi za plačilo:

a) če vlogo po roku za oddajo vloge umakne ali

b) če vlagatelj po izboru ne predloži ali zavrne predložitev zavarovanja za dobro izvedbo pogodbenih obveznosti v skladu z določbami tega javnega razpisa ali

c) v določenem roku ne sklene neposredne pogodbe s pogodbenim izvajalcem naročnika za personalizacijo certifikatov o usposobljenosti.

Katerokoli zahtevo za plačilo po tem zavarovanju moramo prejeti na datum veljavnosti zavarovanja ali pred njim v zgoraj navedenem kraju predložitve.

Morebitne spore v zvezi s tem zavarovanjem rešuje stvarno pristojno sodišče v Ljubljani po slovenskem pravu.

Za to zavarovanje veljajo Enotna pravila za garancije na poziv (EPGP) revizija iz leta 2010, izdana pri MTZ pod št. 758.

garant (žig in podpis)

Opozorilo (ni del vzorca finančnega zavarovanja):

V kolikor bo izdajatelj finančnega zavarovanja zavarovalnica (kavcijsko zavarovanje), ki ne razpolaga s SWIFT naslovom, se naslednja navedba pri obliki predložitve na vzorcu briše: »ali v elektronski obliki po SWIFT sistemu na naslov       *(navede se SWIFT naslova garanta)«*

**Priloga 3.6: GARANCIJA ZA DOBRO IZVEDBO POGODBENIH OBVEZNOSTI**

**Obrazec zavarovanja za dobro izvedbo pogodbenih obveznosti po EPGP-758**

*Glava s podatki o garantu (zavarovalnici/banki) ali SWIFT ključ*

Za: **Ministrstvo za infrastrukturo, Langusova 4, Ljubljana**

Datum:       *(vpiše se datum izdaje)*

**VRSTA ZAVAROVANJA:**       *(vpiše se vrsta zavarovanja: kavcijsko zavarovanje/bančna garancija)*

**ŠTEVILKA:**       *(vpiše se številka zavarovanja)*

**GARANT:**       *(vpiše se ime in naslov zavarovalnice/banke v kraju izdaje)*

**NAROČNIK:**       *(vpiše se ime in naslov naročnika zavarovanja, tj. v postopku javnega naročanja izbranega ponudnika)*

**UPRAVIČENEC:** **Ministrstvo za infrastrukturo, Langusova 4, Ljubljana**

**OSNOVNI POSEL:** obveznost naročnika zavarovanja iz pooblastila št.       z dne       *(vpiše se številko in datum pogodbe o izvedbi javnega naročila, sklenjene na podlagi postopka z oznako XXXXXX)* za **»določitev pooblaščenih organizacij za strokovno usposabljanje voznikov vozil za prevoz nevarnega blaga in izdajo certifikatov o usposobljenosti«.**

**ZNESEK IN VALUTA:** 20.000,00 EUR *(vpiše se najvišji znesek s številko in besedo ter valuta)*

**LISTINE, KI JIH JE POLEG IZJAVE TREBA PRILOŽITI ZAHTEVI ZA PLAČILO IN SE IZRECNO ZAHTEVAJO V SPODNJEM BESEDILU:**       *(nobena/navede se listina)*

**JEZIK V ZAHTEVANIH LISTINAH:** slovenski

**OBLIKA PREDLOŽITVE:** v papirni obliki s priporočeno pošto ali katerokoli obliko hitre pošte ali v elektronski obliki po SWIFT sistemu na naslov       *(navede se SWIFT naslova garanta)*

**KRAJ PREDLOŽITVE:**       *(garant vpiše naslov podružnice, kjer se opravi predložitev papirnih listin, ali elektronski naslov za predložitev v elektronski obliki, kot na primer garantov SWIFT naslov)*

Ne glede na navedeno, se predložitev papirnih listin lahko opravi v katerikoli podružnici garanta na območju Republike Slovenije.

**DATUM VELJAVNOSTI:** DD. MM. LLLL *(vpiše se datum zapadlosti zavarovanja)*

**STRANKA, KI JE DOLŽNA PLAČATI STROŠKE:**       *(vpiše se ime naročnika zavarovanja, tj. v postopku javnega naročanja izbranega ponudnika)*

Kot garant se s tem zavarovanjem nepreklicno zavezujemo, da bomo upravičencu izplačali katerikoli znesek do višine zneska zavarovanja, ko upravičenec predloži ustrezno zahtevo za plačilo v zgoraj navedeni obliki predložitve, podpisano s strani pooblaščenega(-ih) podpisnika(-ov), skupaj z drugimi listinami, če so zgoraj naštete, ter v vsakem primeru skupaj z izjavo upravičenca, ki je bodisi vključena v samo besedilo zahteve za plačilo bodisi na ločeni podpisani listini, ki je priložena zahtevi za plačilo ali se nanjo sklicuje, in v kateri je navedeno, v kakšnem smislu naročnik zavarovanja ni izpolnil svojih obveznosti iz osnovnega posla.

Katerokoli zahtevo za plačilo po tem zavarovanju moramo prejeti na datum veljavnosti zavarovanja ali pred njim v zgoraj navedenem kraju predložitve.

Morebitne spore v zvezi s tem zavarovanjem rešuje stvarno pristojno sodišče v Ljubljani po slovenskem pravu.

Za to zavarovanje veljajo Enotna pravila za garancije na poziv (EPGP) revizija iz leta 2010, izdana pri MTZ pod št. 758.

garant (žig in podpis)

Opozorilo (ni del vzorca finančnega zavarovanja):

V kolikor bo izdajatelj finančnega zavarovanja zavarovalnica (kavcijsko zavarovanje), ki ne razpolaga s SWIFT naslovom, se naslednja navedba pri »obliki predložitve« na vzorcu briše: »ali v elektronski obliki po SWIFT sistemu na naslov       *(navede se SWIFT naslova garanta)«*

*Priloga 4*

IZJAVA O MOŽNOSTI OGLEDA PROSTOROV IN OPREME

V zvezi z razpisom za strokovno usposabljanje voznikov vozil za prevoz nevarnega blaga in izdajo certifikatov o usposobljenosti, izjavljamo, da bomo naročniku na njegovo zahtevo omogočili ogled prostorov in opreme, potrebnih za izvajanje predmeta razpisa.

|  |  |  |  |
| --- | --- | --- | --- |
| Datum: |  |  | Vlagatelj |
| Kraj: |  | žig |  |
|  |  |  | (podpis pooblaščene osebe) |

*Priloga 5*

ETIKETA ZA NASLAVLJANJE VLOGE

Izpolniti (naziv in naslov pošiljatelja), izrezati in nalepiti na kuverto oz. ovitek v kateri je vloga!

|  |  |  |  |  |  |  |  |
| --- | --- | --- | --- | --- | --- | --- | --- |
| Pošiljatelj: | | |  | Prispetje vloge (izpolni prejemnik) : | | | |
| Naziv: |  | | Datum: |  |  | |
|  | Ura: |  |  | |
| Naslov: |  | | Zap. št.: |  |  | |
|  | Podpis: |  | | žig |
|  |  | | | |
| Javno razpis: | | |  | Prejemnik : | | | |
| *Določitev pooblaščenih organizacij za strokovno usposabljanje voznikov vozil za prevoz nevarnega blaga in izdajo certifikatov o usposobljenosti* | | | MINISTRSTVO ZA INFRASTRUKTURO  Langusova ulica 4  1535 Ljubljana | | | |
|
|
|  | |  |
| Št. zadeve: | |  |
|  | |  |
| NE ODPIRAJ - VLOGA ! | | | | | | | |